
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 21 februarie 2012

PL-x 27/2012


AVIZ

asupra

proiectului de Lege pentru ratificarea Acordului între România şi Statul Israel în domeniul securităţii sociale, semnat la Ierusalim la 28 februarie 2011

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru  ratificarea Acordului între România şi Statul Israel în domeniul securităţii sociale, semnat la Ierusalim la 28 februarie 2011, trimis cu adresa nr. PL-x 27 din 13 februarie 2012, înregistrat cu nr.31/84 din 14 februarie 2012.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare ratificarea Acordului între România şi Statul Israel în domeniul securităţii sociale, semnat la Ierusalim la 28 februarie 2011.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 21 februarie 2012.

Membrii Comisiei au examinat proiectul de lege supus avizării, expunerea de motive Decretul pentru supunerea spre ratificare Parlamentului a Acordului între România şi Statul Israel în domeniul securităţii sociale, semnat la Ierusalim la 28 februarie 2011, transmis cu adresa nr.CA/173 din 6 februarie 2012 şi avizul favorabil al Consiliului Legislativ, aviz cu nr.1310 din 12 noiembrie 2011.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru ratificarea Acordului între România şi Statul Israel în domeniul securităţii sociale, semnat la Ierusalim la 28 februarie 2011.
În raport de obiectul şi conţinutul reglementării, iniţiativa legislativă face parte din categoria legilor ordinare.

                                        PREŞEDINTE,                          
       SECRETAR,

                                  Daniel Buda                                      Gabriel Andronache
Consilier parlamentar,

Rodica Penescu

_1390815138.unknown

